Berlingske Tidende, 1775-02-17
Madrit, den 3die Januarii. Den Kongel. Spanske Charge d'Affaires Hr. Paul Bre mond Svar paa den Maroccanske Konges Manifest og hans Stats-Secretair Sammel Sumbels Brev er af følgende Jndhold: Min Herre! Da jeg af Kongen min Herre har Ordre at bringe til denne Havn de Maroccanske Undersaattere, som befandt sig i Spanien, samt adskillige Effecter og et vist Antal Slaver, med hvilke Hs. Catholske M. ville giøre Kongen, af Marocco en Foræring, er det tillige befalet mig, at tilkiendegive Dem den Tvetydighed, som De betiene sig af, naar De i det under 18de Novbr. til D. Jsiodoro Romero, Consulats=Secretair i Larrache, i Consulens Fraværelse skrevne Brev sige, at Freden imellem begge Riger finder ikkun Sted til Søes, og at i Freds- og Handels=Tractaten ikke meldes om de faste Pladser, i Henseende til hvilke ikkun en ubestemt Vaabenstilstand havde været, uden at de havde haft nogen Communication med Landet." For at overbevise Dem, at det, som De sige, er ugrundet, behøver jeg ikkun her at beskrive den 1ste og 19de Artikel af bemeldte Tractat, hvike Ord til andet lyde saaledes: Art. 1. Freden skal oprettes til Søes, og til Lands fast og bestandig, og med det oprigtigste Venskab paa begge Sider, imellem begge Souveraine og deres respective Vasaller. Art. 19. Loven forbyder ganske den Udvidelse, som Hs. Catholske M. forlanger for sine 4 Fæstninger. Da de bleve indtagne, have de Maroccanske Konger bestemt sammes Grændser efter deres Tallas Geistliges) og Vises Gotbefindende, og de have svoret derudi intet at forandre. Alle Kongerne af Marocco have holdt denne Eed, og holde den endnu, og det er Aarsagen, hvorfor Hs. Maroccanske M. ikke kan bevilge denne i Udvidelse, endskiønt han ønskede efter sit Kongel. Sindelav at kunde udstrekke samme langt videre. Men imidlertid for at fornye disse Grændser og udmærke dem ved Markstene udnævner Kongen paa sin Side Alcaden Acher, Gouverneur Tetuan, og saaledes som han eenstemmig med den af Hs. i Catholske M. udnævnte Commissair fastsætter og udmærket Grændserne, vil Hs. Maroccanske Msts., saavel som Hs. Catholske Msts. Befuldmægtigede antage samme for bestemte og bevilgede. - Hvem kan sige, naar man læser den første Artikel, at Freden imellem Spanien og Marocco allene er sluttet til Søes, og hvorledes kan man begribe, at, da man i den 19de Art. saa formelig er bleven enig om, at fornye og udmærke bemeldte Pladsers Grændser, disse ikke havde været indbefattede med i Freden, og at Hs. Catholske M. havde indgaaet andre Vilkaar. Da man ved mit Hof formoder, at De ikke har havt Tractaten for Øyne, da De har skrevet Deres Brev, saa tvivler man ikke paa, at De jo skal indsee Deres Feyltagelse, og at det, som er anført i Hs. Catholske Msts. Declaration, var bygget paa de fleste Grunde, og de visseste Grundsatzer. Ligesaa vist er det, og i sær i Henseende til den Fæstning Ceuta, at samme under denne Fred har staaet i Communication med den omliggende Egn, saavidt det har været fornødent, og Stedets samt Landets Natur og Beskaffenhed har kundet tillade det. - J øvrigt har jeg tillige Ordre at erklære, at min Konge, hverken i den nøiagtigste Jagttagelse af Freds=Tractatens 17de Artikel, eller i alle andre Tilfælde, som Tiden og Krigen har kundet anledige, vil lade see mindre Følelse af Religion, Naade og Edelmodighed, da Kongen af Marocco i det Manifest, som han har udstædt, for at give Grund til Fredsbrudet, har yttret saa priseligt et Sindelav; dog vel at forstaae, at naar han holder sig til bemeldte 17de Artikels Jndhold, som siger: at i Fald Freden skulle blive brudt, en Tid af 6 Maaneder skulle tilstaaes begge Kongers Undersaattere, for med deres Gods og Effecter at begive sig til hvilken Havn de ville, og at de dertil skulle kunde betiene sig af saadanne Skibe, som de selv maatte udvælge, uden at man i bemeldte Tid af 6 Maaneder tilføyede dem nogen Forurettelse, eller Skade, han da udstrækker denne Frihed, og dette sikre Leyde ikke længere end til begge Parters Undersaattere, som befinde sig i begge Kongers Stater; thi Krigen bliver ellers, som man har sagt, og med Grunde beviist, erklæret fra den Dag, da Hs. Catholske Msts. Declaration er bekiendtgjort, og fra samme Dag har man kundet begyndet Fiendtligheder til Lands og Vands. Dette ville De lade Kongen af Marocco vide, paa det at han maatte lade sig bedre oplyse, i Henseende til alle andre Tanker, som han kunde have om Hs. Catholske Msts. Sindelav. Gud bevare dem, som jeg ønsker i mange Aar. Tanger Paul Bremond.